Prime Willow-JeanWILLOW-JEAN PRIME (Labour—Northland): Tēnā koe e Te Māngai o Te Whare. He Hōnore tēnei mōku te tū i tēnei ahiahi ki te kōrero i waenganui i a koutou i tēnei rā. I a au e whakaaro ana he aha tētahi kōrero māku i tēnei rā e hiahia ana ahau ki te tautoko i ngā kōrero o taku matua taku whanaunga arā a Kelvin Davis. Tōna kōrero tino pā ki tōku ngākau. Pāpōuri hoki taku ngākau ki te whakarongo i āna kōrero hōhonu tika hoki. Nō reira e te whanaunga e Kelvin tautoko ana ahau ō kupu kei te kaha. He rite tonu tōku kōrero e Te Māngai o Te Whare ko taku tupuna tērā i mate i te tau 1918. 48 noa iho ōna tau. Tokowaru ana tamariki e toe ana. Tino pōuri taku maumahara i tērā kaupapa. Koirā tētahi o ngā tino take i haere ahau ki te wero i ahau anō. Ko taku tino take ko waku kōtiro waku tamāhine Hihana Mairehau-Belle Te Tau o Taku Ate Prime Heeni Hirere-June Te Kare o Ngā Wai Prime. Ko rāua te take i haere ahau ki te wero i ahau anō. Ko te take kāhore au e hiahia ana ahau kia pērā i taku tupuna i mate moata e toe ana tamariki. E hiahia ana ahau kia ora tonu ahau mō aku kōtiro mō aku tamāhine mō taku whānau whānui hoki me te hapori anō hoki. Nō reira e hiahia ana ahau ki te mihi ki te tini o ngā tāngata kua haere ki te wero. E mihi ana ki a koutou i haere mōu ake mō tō whānau mō Aotearoa whānui hoki. E mihi hoki ana ki ngā tapuhi ki ngā kaimahi ki ngā hauora puta noa i Te Tai Tokerau i Aotearoa hoki. E mahi kaha nei ki te tiaki i ngā tāngata i ngā hapori i ngā tāngata e haere ana ki te wero. Ahakoa whiti mai ana te rā i ngā rā tata ake nei e heke mai ana te ua he āwhā he waipuke hoki kei reira tonu e mahi ana. Nō reira e mihi ana ki a rātou.E tātou mā e tōku iwi o Te Tai Tokerau. Kua takoto te mānuka. Ko te mahi nui kei mua i a tātou i tēnei wā kia eke ki tērā taumata o te 90 percent. I tēnei rā 19000 anō tāngata e rapu ana tātou i tēnei wā kia haere ki te wero tuatahi. Ā muri mai i tēnā ko te wero tuarua. Engari kaua e waiho mā ngā kaimahi o ngā hauora anake tērā mahi e kawe. He mahi mā tātou katoa e kawe. Mā mangu mā mā ka oti te mahi nē? No reira mā whero anō hoki. Nō reira me kaha tātou katoa ki tautoko ki te tiaki i ō tātou hapori kia eke ki tērā taumata. E hiahia ana ahau ki te kōrero e Te Māngai o Te Whare mō te kaupapa o te Super Shot Saturday. I hoki au ki taku ūkaipō ki te tāone i tupu ake ahau ara ki Moerewa. Ko te kaupapa i tēnei rā ko tētahi o ngā kaupapa ko te pūtea te pēke rānei ko te kaupapa o te Rugby for Life. Mehemea ka haere mai ki te wero ka hoatu tētahi te 10 tāra ki tō tīma. Te harikoa o ngā tāngata i tae mai i taua rā mō te kaupapa. Āe i whiwhi te wero engari i reira ki te whakaatu atu ki tō rātou hapori tō ratou aroha ki te hapori o Moerewa. Nō reira e mihi ana ki a Pamela-Anne Simon-Baragwanath koia tētahi o ngā kaiwhakahaere. Te kaha o tērā wahine ki te akiaki ki te poipoi i ō tātou whānau i roto i Moerewa. Ko te hiahia ka tū anō he kaupapa pēra. Hei tētahi marama pea ka hoki mai rātou ki te wero mō te wero tuarua ā nō reira kia kaha tonu tātou. Kua takoto te mānuka. I roto i te 20 hēkona e toe ana e hiahia ana ahau ki te mihi atu ki te Kāwana Tianara hou ki a Kahurangi Cindy Kiro nā te mea nō roto o Ngāpuhi tēnei rangatira e mihi ana ki a ia. Tino harikoa te ngākau kua whiwhi ia i tērā tūranga hei painga mō tātou katoa tēnā koe.[Mr Speaker greetings. It is my honour to stand and speak to you all this afternoon.While I am thinking what I would like to say today I would like to support the words of my senior and my relative Kelvin Davis. His words touched my heart and my heart was saddened to hear the depth and the truth of his words. Therefore to Kelvin my relative I support your words and your strength. I am constantly talking about an ancestor of mine who died in 1918 at the age of only 48 years. Eight children were left behind. It is a very sad memory and one of the main reasons I got myself vaccinated. The main reason was my daughters Hihana Mairehau-Belle Te Tau o Taku Ate Prime Heeni Hirere-June Te Kare o Ngā Wai Prime. They are reason I got myself vaccinated. The reason being I didn't want to be like my ancestor and die early leaving children behind. I want to live and be around for my daughters for my wider family and for the community. Therefore I want to acknowledge the many people who have been vaccinated whether you did it for yourself your family or for Aotearoa as a whole. I want to also acknowledge the nurses workers and health services all across Northland and the rest of Aoteoroa. These people work hard to look after the people in the communities and the people going to be vaccinated. Although the sun has been shining in the last few days there has also been rain storms and flooding. In spite of this they are still there working. So I applaud them.To my iwi in Northland. The gauntlet has been laid down. The big job in front of us right now is to reach that 90 percent threshold. Today we are looking for 19000 people to come and get their first vaccination. And following that their second. But don't leave that job just to the health workers. We must all carry that load. With black and white the work will be completed will it not? Therefore with red as well. Therefore we should all stay strong to support the care of our communities so that we can reach that target. I would like to talk about the Super Shot Saturday. I went home to Moerewa the town where I grew up. The theme for the day one of themes for the day was financial under Rugby for Life. If you got vaccinated your team would be given $10. People who came on the day were very pleased with this event. Yes they got the vaccine but it also showed their love for the Moerewa community. So I congratulate Pamela-Anne Simon-Baragwanath who was one of the organisers. She showed her strength in encouraging and nurturing our families in Moerewa. We hope there will be a repeat of this programme. In a month or so perhaps they will return to give the second doses and so stay strong everyone. The gauntlet has been laid down.In the remaining 20 seconds I want to acknowledge the new Governor General Dame Cindy Kiro because she heralds from Ngāpuhi. I am full of joy that she has been selected for this role which will be a benefit to us all. Greetings.]